Mærsk har truet med at lukke Danmarks største gasfelt, Tyra, hvis regeringen ikke efterkommer koncernens opfordring til at indføre bedre økonomiske vilkår for olieselskaberne.

Det viser en analyse fra Damvad Analytics, udarbejdet for brancheorganisationen Olie Gas Danmark, som lander midt i de højspændte forhandlinger mellem finansministeriet og Maersk Oil om fremtidens skatteforhold i Nordsøen.

Så meget ekstra vil der tilfalde statskassen over de næste 20 år, hvis regeringen og olieindustrien med en justering af rammevilkårene kan sikre fremtidens investeringer i Nordsøen ud for Esbjerg.

Men nye incitamenter til investeringer i Nordsøen vil gavne såvel industrien som den danske økonomi. For virksomhederne vil investeringer igen blive rentable og for dansk økonomi vil de øgede investeringer ende som et overskud i den danske statskasse via et større beskatningsgrundlag, lyder det fra Olie Gas Danmark.

- Tallene viser, at Nordsøen fortsat er meget værdifuld for dansk økonomi.. Uanset om vi taler skattebidrag, arbejdspladser eller forsyningssikkerhed - er dansk olie- og gasproduktion en kæmpe gevinst for Danmark, oplyser Martin Næsby i en pressemeddelelse, og slår fast, at staten og industrien langt hen ad vejen har sammenfaldende interesser.

- Spillet om Nordsøen er ikke et nulsumsspil. Tallene viser med al tydelighed, at alle vinder. Ved at justere rammevilkårene, sikres de nødvendige investeringer og staten får i fremtiden et ekstra tocifret årligt milliardbeløb på statens husholdningskonto - den offentlige saldo, siger Martin Næsby.

Olie Gas Danmark har tidligere oplyst, at 15.000 mennesker arbejder med at indvinde den danske olie, og i alt er 35.000 arbejdspladser på den ene eller anden måde afhængige af den danske olieindustri.

45 pct. af alle olie- og gasjob er placeret i Syddanmark, hvor Esbjerg som det absolutte centrum for olieindustrien har op imod hvert tiende job placeret.